1299


1299 (MCCXCIX) a fost un an obișnuit al calendarului iulian, care a început într-o zi de sâmbătă.

Evenimente 

 1 aprilie: Kingston upon Hull primește statutul de oraș printr-o chartă a regelui Eduard I al Angliei.
 6 mai: Marinizii din Fez încep asediul asupra Tlemcenului.
 25 mai: Tratatul de la Milano, dintre Genova și Veneția, la îndemnul papei și al lui Carol al II-lea de Anjou.
 19 iunie: Tratatul de la Montreuil-sur-Mer: se restabilește pacea între Franța, Flandra și Anglia: Filip al IV-lea cel Frumos cedează lui Eduard I provincia Guyenne, însă păstrează Bordeaux.
 4 iulie: Bătălia de la capul Orlando: flota reunită a regelui Iacob al II-lea de Aragon și a lui Carol al II-lea de Anjou, sub comanda amiralului Roger de Lauria, zdrobește flota regelui Frederic al II-lea al Siciliei.
 10 noiembrie: Stingerea casei de Olanda; comitatul olandez, inclusiv Frizia și Zeelanda, devine parte a uniunii personale cu comitatul de Hainaut, condus de familia de Avesnes.
 1 decembrie: Bătălia de la Falconaria, lângă Trapani: regele Frederic al II-lea al Siciliei îl înfrânge pe pretendentul Filip I da Tarent.
 8 decembrie: Întâlnirea de la Vaucouleurs: alianță a regelui Filip al IV-lea al Franței cu Albert I de Austria împotriva papei Bonifaciu al VIII-lea.
 23-24 decembrie: Bătălia de la Homs: mamelucii din Siria sunt înfrânți de mongoli; începe campania lui Arghoun-han asupra Siriei, cu sprijinul armenilor, georgienilor, regelui din Cipru și al Ospitalierilor.

Nedatate 

aprilie: Scoțienii cuceresc de la englezi castelul Stirling.
august: Trupele lui Iacob al II-lea de Aragon și Carol al II-lea de Anjou debarcă în Sicilia, dar nu reușesc să profite de avantajul moral al victoriei de la capul Orlando.
decembrie: Hanul Tolkai al Hoardei de Aur, cu sprijinul trupelor ruse, înfrânge pe Nogai-han în zona Niprului; cel din urmă este ucis în luptă.
decembrie: Mongolii cuceresc Alepul de la mameluci.
Campania mongolilor asupra Indiei, cu 200.000 de oameni, respinsă de sultanul de Delhi.
 După dispariția lui Nogai-han, tătarii se retrag în zona Moldovei.
 Mitropolitul Maxim își transferă sediul de la Kiev la Vladimir, care devine capitala religioasă a Rusiei.
Musulmanii din Delhi ocupă provincia Gujarat.
Osman I se declară sultan independent; începuturile statului otoman.
 Pace între țarul Ștefan Milutin al Serbiei și Imperiul bizantin; sunt recunoscute cuceririle sârbilor.
 Puternică foamete la Constantinopol.
 Regele Haakon al V-lea Magnusson al Norvegiei mută capitala statului de la Bergen la Oslo.
 Un puternic incendiu lovește Palatul Westminster, în Anglia.

Arte, științe, literatură și filosofie 

 Încep lucrările la Palazzo Vecchio din Florența.

Nașteri 

 Alfons al IV-lea, viitor rege al Aragonului (d. 1366)
 Dimitri de Tver, viitor mare cneaz de Vladimir (d. 1326)
 Ranulf Higden, cronicar englez (d. cca. 1363)

Decese 

 17 mai: Daumantas de Pskov, prinț al Lituaniei (n.c. 1240).
 13 iulie: Eric al II-lea, rege al Norvegiei (n.c. 1268).
 10 noiembrie: Ioan I, conte de Olanda (n. 1284)
 9 decembrie: Bohemund I, arhiepiscop de Trier (n. ?)

Nedatate 

decembrie: Nogai-han, conducător al Hoardei de Aur (n. ?)
Conrad von Lichtenberg, episcop de Strasbourg (n. 1240)
Gottfried Hagen, cronicar german (n. 1230)
Nicolas d'Autrecourt, filosof și teolog francez (n. cca. 1269)
Zafar-han, conducător militar indian (n. ?)

Înscăunări 

 13 iulie: Håkon al V-lea Magnusson, rege al Norvegiei (1299-1319)

Vezi și 
 Listă de conducători de stat din 1299

1299